डॉ. आशुतोष विश्‍वास के जरनल ऑफ़ फिजिशियन ऑफ़ इंडिया में प्रकाशित शोध पत्र के मुताबिक, ‘आम तौर पर होने वाले डेंगू में मरीज़ तेज़ बुखार की शिकायत करता है। उसके शरीर में भयानक दर्द होता है, लेकिन मधुमेह के मरीज़ों, बूढ़े लोगों और कमज़ोर इम्यूनिटी वाले लोगों में बुखार के बिना भी डेंगू हो सकता है।’ इसे ही ‘एफेब्रिल डेंगू’ कहा जाता है। डॉ. विश्‍वास ने ‘ए क्‍यूरियस केस ऑफ एफेब्रिल डेंगू’ नाम से प्रकाशित अपने शोध पत्र में लिखा है कि ऐसे मरीज़ों को बुखार तो नहीं होता, लेकिन डेंगू के दूसरे लक्षण ज़रूर होते हैं। हालांक ये लक्षण भी काफी हल्के होते हैं।